VOSZ-szakemberekkel jön a 7. Private Health Forum

Már csak néhány hét és érkezik a magánegészségügy legfontosabb találkozási pontja, a Private Health Forum. A magánegészségügy legfontosabb piaci szereplői és az őket körülvevő ökoszisztéma képviselői is jelen lesznek az eseményen.

A rendezvény célja, hogy feltárja a magán- és a közfinanszírozott egészségügy találkozási pontjait, együttélési viszonyrendszerét, nemcsak a tematikán keresztül, hanem a résztvevőkkel.

2022-höz hasonlóan ismét hangsúlyosan képviselteti magát a konferencián a Vállalkozók és Munkáltatók Országos Szövetségének (VOSZ) Egészségügyi Tagozata. A felvezető előadást a TritonLife Csoport igazgatóságának elnöke, a VOSZ társelnöke, a tagozat elnöke, dr. Fábián Lajos tartja.

„A magyar egészségügy jelene és jövője” című kerekasztal-beszélgetésen részt vesz:

Dr. Békássy Szabolcs, alapellátás és fogászati ellátás szekció elnök, VOSZ Egészségügyi Tagozat

Dr. Csernavölgyi István, szakorvosi fekvőbetegellátás szekció elnök, VOSZ Egészségügyi Tagozat

Gyarmati János, diagnosztikai szekció elnök, VOSZ Egészségügyi Tagozat

Dr. Kirschner András, szakorvosi járóbeteg-, és foglakozásegészségügyi ellátás szekció elnök, VOSZ Egészségügyi Tagozat

Dr. Rádai Tamás, egészségügyi technológiai szekció elnök, VOSZ Egészségügyi Tagozat

Dr. Skorán Ottó, egészségügyi innováció és informatika szekció elnök, VOSZ Egészségügyi Tagozat

Képes lesz-e fejlődni a közfinanszírozott egészségügy rövid távon? Közvetlenül belenyúl a kormány a magánpiac működési körülményeibe, amire már kísérletet tett 2022 végén? Hogyan folytatódik a humánerőforrásért zajló küzdelem? A tervezett beavatkozások miként befolyásolják a magánegészségügyi szolgáltatók mozgásterét 2023-ban és 2024-ben? Hogyan reagálnak mindezekre a privát egészségügyi cégek? A 7. Private Health Forumon ezekre a kérdésekre is keresik a választ mindkét szektor meghatározó szereplőinek és döntéshozóinak részvételével.

Sajtókapcsolat:

* +36 1 414 2181
* center@vosz.hu

Eredeti tartalom: Vállalkozók és Munkáltatók Országos Szövetsége

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/5310/vosz-szakemberekkel-jon-a-7-private-health-forum/